REPUBLIKA HRVATSKA

Općinski sud u Bjelovaru

Bjelovar, Josipa Jelačića 3

Ured predsjednika

Broj: 7 Su-552/2020-17

Bjelovar, 15. veljače 2021.

            Općinski sud u Bjelovaru po predsjednici suda Mariji Trogrlić-Blažinić, temeljem odredbi čl. 52. st. 1. i čl. 63. st. 1. Zakona o državnim službenicima (Narodne novine br. 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 138/15, 61/17, 70/19 i 98/19) i suglasnosti ministra pravosuđa i uprave, KLASA: 119-02/20-04/506, URBROJ: 514-04-01-01-01/1-20-02 od 24. kolovoza 2020., u postupku izbora kandidata povodom javnog natječaja za prijam u državnu službu administrativnog referenta-upisničara na neodređeno vrijeme donosi

R J E Š E N J E

o prijmu u državnu službu

1. DANIJELA KUBEŠ iz Daruvara, Gornji Sređani 37, sa završenom SSS – ekonomist, prima se u državnu službu u Općinski sud u Bjelovar, Stalnu službu u Parkacu, na službeničko radno mjesto administrativni referent – upisničar.

2. DANIJELA KUBEŠ prima se na neodređeno vrijeme, uz obvezni probni rad u trajanju od tri mjeseca.

3. Imenovana ima ukupno 04 godine, 08 mjeseci i 05 dana radnog staža, te položen državni stručni ispit.

4. Raspored imenovane na radno mjesto i dan početka rada, utvrdit će se posebnim Rješenjem po izvršnosti Rješenja o prijmu u državnu službu.

Obrazloženje

Općinski sud u Bjelovaru, temeljem odobrenja i suglasnosti ministra pravosuđa i uprave, KLASA: 119-02/20-04/506, URBROJ: 514-04-01-01-01/1-20-02 od 24. kolovoza 2020. proveo je postupak za popunu slobodnog radnog mjesta administrativnog referenta -sudskog upisničara na neodređeno vrijeme.

           U smislu čl. 51. Zakona o državnim službenicima, osnovana je Komisija za provedbu javnog natječaja (u daljnjem tekstu Komisija). Iz dostavljenog izvješća i zapisnika o radu Komisije za provedbu oglasa (u daljnjem tekstu: Komisija) proizlazi da je na objavljeni javni natječaj svoje prijave podnijelo ukupno 22 kandidata od čega za objavljeno radno mjesto formalne uvjete nije ispunilo 13 kandidata i to: A. M., A. Z., A. K., I. M., A. N., K. M., M. D., F. V., I. J.., M. P., S. B.., T. N. i M. K...

  Iz izvješća i zapisnika o radu Komisije proizlazi da je testiranje kandidata provedeno 29. siječnja 2021. i da su od pozvanih kandidata na testiranje pristupili K. K., D. K. i A. R., pa se na temelju odredbe čl. 10. st. 2. Uredbe o raspisivanju i provedbi javnog natječaja i internog oglasa u državnoj službi (u daljnjem tekstu: Uredba) smatra da su kandidati izostali s testiranja povukli prijavu na oglas i više se ne smatraju kandidatima.

Uvidom u zapisnik i izvješće Komisije utvrđeno je kako je u postupku testiranja kandidata izvršena provjera poznavanja Sudskog poslovnika, te je obavljen intervju na koji je upućeno 3 kandidata i to D. K. (Sudski poslovnik 7 bodova, intervju 10 bodova), A. R.. (Sudski poslovnik 8 bodova, intervju 8 bodova), te K. K. (Sudski poslovnik 5 bodova, intervju 8 bodova).

Poštujući ostvarene rezultate kandidata tijekom postupka testiranja, njihov redoslijed na rang listi prema broju ostvarenih bodova, za slobodno radno mjesto administrativnog referenta-upisničara na neodređeno vrijeme izabrana je kandidatkinja Danijela Kubeš, koja je ostvarila ukupno 17 bodova i koja je prema izvješću Komisije zauzela prvo mjesto na rang listi kandidata po polučenim rezultatima testiranja, zbog čega je primjenom čl. 52. st. 1. i čl. 53. st. 3. Zakona o državnim službenicima i čl. 20. Uredbe valjalo primiti izabranu kandidatkinju Danijelu Kubeš u državnu službu na navedeno radno mjesto na neodređeno vrijeme.

Uvidom u dokumente utvrđeno je da Danijela Kubeš ima završeno srednjoškolsko obrazovanje – ekonomist, te potrebno radno iskustvo propisano javnim natječajem.

Po obavljenom razgovoru utvrđeno je da Danijela Kubeš ispunjava sve uvjete javnog natječaja za traženo radno mjesto.

Slijedom navedenog, riješeno je kao u izreci ovoga rješenja.

PREDSJEDNICA SUDA

Marija Trogrlić-Blažinić

UPUTA O PRAVNOM LIJEKU:

Protiv ovoga rješenja nezadovoljni kandidat može izjaviti žalbu u roku od 15 dana od primitka rješenja Odboru za državnu službu putem ovoga suda. Žalba ne zadržava izvršenje rješenja.